EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 7.5.2015  
COM(2015) 209 final 
Embargo vista 
Σύσταση  για 
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
για την επιβολή  προστίμου  στην  Ισπανία  για παραποίηση  των στοιχείων  του 
ελλείμματος  στην  Αυτόνομη  Κοινότητα  της Βαλένθια  
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
1. 1. ΙΣΤΟΡΙΚΟ  ΤΗΣ  ΣΥΣΤΑΣΗΣ  
Σύμφωνα  με το άρθρο  126 παράγραφος  1 της Συνθήκης  για τη λειτουργία  της Ευρωπαϊκής  
Ένωσης  (ΣΛΕΕ ), τα κράτη  μέλη  πρέπει  να αποφεύγουν  τα υπερβολικά  δημοσιονομικά  
ελλείμματα . Τα στοιχεία  για το δημόσιο  έλλειμμα  και το δημόσιο  χρέος  τα οποία  πρέπει  να 
λαμβάνονται  υπόψη  για την εφαρμογή  των άρθρων  121 ΣΛΕΕ  και 126 ΣΛΕΕ  ή για την 
εφαρμογή  του πρωτοκόλλου  σχετικά  με τη διαδικασία  του υπερβολικού  ελλείμματος , που 
προσαρτάται  στις Συνθήκες , είναι  στοιχεία  ουσιαστικής  σημασίας  για τον συντονισμό  της 
οικονομικής  πολιτικής  στην  Ένωση . 
Ο κανονισμός  (ΕΕ) αριθ. 1173/2011 του Ευρωπαϊκού  Κοινοβουλίου  και του Συμβουλίου , της 
16ης Νοεμβρίου  2011, για την αποτελεσματική  επιβολή  της δημοσιονομικής  εποπτείας  στη 
ζώνη  του ευρώ1 θεσπίζει  σύστημα  κυρώσεων  για την ενίσχυση  της επιβολής  της 
δημοσιονομικής  εποπτείας  στη ζώνη  του ευρώ . Στο πλαίσιο  αυτό , προκειμένου  να αποτραπεί  
η παραποίηση  των στοιχείων  του δημόσιου  ελλείμματος  και του χρέους  από πρόθεση  ή από 
βαρεία  αμέλεια , το άρθρο  8 παράγραφος  1 του κανονισμού  ορίζει  ότι το Συμβούλιο , 
ενεργώντας  βάσει  σύστασης  της Επιτροπής , μπορεί  να αποφασίσει  να επιβάλει  πρόστιμο  στο 
υπεύθυνο  κράτος  μέλος . 
Το άρθρο  8 παράγραφος  3 του κανονισμού  (ΕΕ) αριθ. 1173/2011 παρέχει  τη δυνατότητα  
στην  Επιτροπή  να διεξαγάγει  κάθε  αναγκαία  έρευνα , όταν  κρίνει  ότι υπάρχουν  σοβαρές  
ενδείξεις  ως προς  την ύπαρξη  γεγονότων  που ενδέχεται  να στοιχειοθετούν  υποβολή  
ανακριβών  στοιχείων  για το δημόσιο  έλλειμμα  και το χρέος . Στις 11 Ιουλίου  2014 η Επιτροπή  
κίνησε  έρευνα  σχετικά  με την παραποίηση  στατιστικών  στοιχείων  στην  Ισπανία , όπως  
αναφέρεται  στον  κανονισμό  (ΕΕ) αριθ. 1173/2011. 
Τα προκαταρκτικά  πορίσματα  της έρευνας  για την παραποίηση  στατιστικών  στοιχείων  στην  
Ισπανία , όπως  αναφέρεται  στον  κανονισμό  (ΕΕ) αριθ. 1173/2011, διαβιβάστηκαν  στις 19 
Φεβρουαρίου  2015 στην  Ισπανία , η οποία  κλήθηκε  να υποβάλει  τις παρατηρήσεις  της, 
σύμφωνα  με το άρθρο  6 της κατ’ εξουσιοδότηση  απόφασης  2012/678 της Επιτροπής . Η 
Επιτροπή  κάλεσε  την Ισπανία  να υποβάλει  γραπτές  παρατηρήσεις  επί των προκαταρκτικών  
πορισμάτων  έως τις 19 Μαρτίου  2015. Η Ισπανία  υπέβαλε  τις γραπτές  παρατηρήσεις  της στις 
24 Μαρτίου  2015. 
Στις [xx] Μαΐου  2015 η Επιτροπή  εξέδωσε  την έκθεσή  της για την έρευνα  που διεξήγαγε  
σχετικά  με την παραποίηση  στατιστικών  στοιχείων  στην  Ισπανία , όπως  αναφέρεται  στον  
κανονισμό  (ΕΕ) αριθ. 1173/20112 (η έκθεση ), λαμβάνοντας  υπόψη  της τις παρατηρήσεις  της 
Ισπανίας . 
Η έκθεση  καταλήγει  στο συμπέρασμα  ότι μια οντότητα  που υπάγεται  στον  τομέα  της γενικής  
κυβέρνησης  της Ισπανίας , η Περιφερειακή  Υπηρεσία  Οικονομικού  Ελέγχου  της Αυτόνομης  
Κοινότητας  της Βαλένθια  (IGGV), επέδειξε  βαρεία  αμέλεια  όσον  αφορά  τη μη καταχώριση  
δαπανών  για την υγεία  και τη μη τήρηση  της αρχής  του δεδουλευμένου  στους  εθνικούς  
λογαριασμούς  (ΕΣΛ  95), με αποτέλεσμα  την υποβολή  ανακριβών  στοιχείων  για το δημόσιο  
έλλειμμα  της Ισπανίας  στην  Eurostat τον Μάρτιο  του 2012. Επιπλέον , η Επιτροπή  κατέληξε  
στο συμπέρασμα  ότι η μη καταχώριση  των δαπανών  δεν είχε διορθωθεί , παρά  τις δημόσια  
διαθέσιμες  πληροφορίες  για την ύπαρξη  και την έκταση  του προβλήματος  στην  έκθεση  του 
Περιφερειακού  Ελεγκτικού  Συνεδρίου . 
                                                 
1 ΕΕ L 306 της 23.11.2011, σ. 1. 
2 […] 
EL 3   EL Οι προϋποθέσεις  που προβλέπονται  στο άρθρο  8 παράγραφος  1 του κανονισμού  (ΕΕ) 
αριθ. 1173/2011 για να υποβληθεί  στο Συμβούλιο  σύσταση  για επιβολή  προστίμου  στα κράτη  
μέλη  πληρούνται  όσον  αφορά  την παραποίηση  των στοιχείων  για το έλλειμμα , η οποία  έλαβε  
χώρα  όταν η Ισπανία  υπέβαλε  στην  Eurostat ανακριβή  στοιχεία  τον Μάρτιο  του 2012, δηλαδή  
μετά  την έναρξη  ισχύος  του κανονισμού  στις 13 Δεκεμβρίου  2011. Σύμφωνα  με το άρθρο  8 
παράγραφος  2 του κανονισμού , το ύψος  του προστίμου  δεν μπορεί  να υπερβαίνει  το 0,2% του 
τελευταίου  ακαθάριστου  εγχώριου  προϊόντος  (ΑΕΠ ) του οικείου  κράτους  μέλους . 
2. 2. ΥΠΟΛΟΓΙΣΜΟΣ  ΤΟΥ  ΠΡΟΣΤΙΜΟΥ  
Σύμφωνα  με το άρθρο  14 της κατ’ εξουσιοδότηση  απόφασης  2012/678/ ΕΕ της Επιτροπής , 
της 29ης Ιουνίου  2012, σχετικά  με τις έρευνες  και τα πρόστιμα  για την παραποίηση  
στατιστικών  στοιχείων , που αναφέρονται  στον  κανονισμό  (ΕΕ) αριθ. 1173/20113, η Επιτροπή  
πρέπει  να εξασφαλίζει  ότι το πρόστιμο  που προτείνει  στη σύστασή  της είναι  αποτελεσματικό , 
αναλογικό  και αποτρεπτικό . Το πρόστιμο  καθορίζεται  με βάση  μεθοδολογία  δύο σταδίων . 
Πρώτον , η Επιτροπή  καθορίζει  το ποσό  αναφοράς . Δεύτερον , μπορεί  να προσαρμόζει  το 
ποσό  αναφοράς  προς  τα πάνω  ή προς  τα κάτω , λαμβάνοντας  υπόψη  τις ειδικές  περιστάσεις  
της υπόθεσης . 
Σύμφωνα  με το άρθρο  14 παράγραφος  2 της κατ’ εξουσιοδότηση  απόφασης  2012/678/ ΕΕ της 
Επιτροπής , το ποσό  αναφοράς  του επιβλητέου  προστίμου  ισούται  με το 5% της ευρύτερης  
επίπτωσης  της παραποίησης  των στοιχείων  για το έλλειμμα  της γενικής  κυβέρνησης  της 
Ισπανίας  για τα έτη που αφορά  η κοινοποίηση  στο πλαίσιο  της διαδικασίας  υπερβολικού  
ελλείμματος  (ΔΥΕ ). Η αναθεώρηση  για τις δαπάνες  που δηλώθηκαν  από το Βασίλειο  της 
Ισπανίας  με την κοινοποίηση  ΔΥΕ  του Απριλίου  2012, που αντιστοιχεί  στις μη 
καταβληθείσες  δαπάνες  (κυρίως ) για την υγεία , ανήλθε  σε 1,893 δισεκατομμύρια  ευρώ . 
Συνεπώς , το ποσό  αναφοράς  ισούται  με 94,65 εκατομμύρια  ευρώ . 
Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  α) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
καταλήγει  στο συμπέρασμα  ότι η παραποίηση  στοιχείων  δεν είχε σημαντικό  αντίκτυπο  στη 
λειτουργία  της ενισχυμένης  οικονομικής  διακυβέρνησης  της Ένωσης , λόγω  του 
περιορισμένου  αντικτύπου  της στο έλλειμμα  του Βασιλείου  της Ισπανίας  συνολικά . 
Επιπλέον , λαμβανομένου  υπόψη  του γεγονότος  ότι, λίγο μετά  τη δημοσίευση  των ανακριβών  
στοιχείων  για το έλλειμμα  της Ισπανίας , τον Απρίλιο  του 2012, υποβλήθηκαν  τα ορθά  
στοιχεία , πράγμα  που κατέστησε  δυνατή , ήδη από το 2012, την αναθεώρηση  των στοιχείων  
του ελλείμματος  για την Ισπανία , η Επιτροπή  θεωρεί  ότι υπό τις συγκεκριμένες  περιστάσεις  
θα μπορούσε  να χορηγηθεί  στο Βασίλειο  της Ισπανίας  μείωση  του ποσού  του προστίμου  
για τον λόγο  αυτόν . 
Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  β) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
αναφέρει  ότι η υποβολή  ανακριβών  στοιχείων  οφειλόταν  τουλάχιστον  σε βαρεία  αμέλεια . Η 
έκθεση  δεν καταλήγει  στο συμπέρασμα  ότι η υποβολή  ανακριβών  στοιχείων  έγινε  από 
πρόθεση  και, ως εκ τούτου , υπό τις συγκεκριμένες  περιστάσεις  δεν γίνεται  διαφοροποίηση  
του προστίμου . 
Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  γ) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
καταλήγει  στο συμπέρασμα  ότι η παραποίηση  στοιχείων  έγινε , κατ’ ουσίαν , από έναν φορέα  
της γενικής  κυβέρνησης  του Βασιλείου  της Ισπανίας  (βλ. ιδίως  το σημείο  3 της έκθεσης ). Η 
                                                 
3 ΕΕ L 306 της 6.11.2012, σ. 21. 
EL 4   EL Επιτροπή  θεωρεί  ότι για τον λόγο  αυτόν  θα μπορούσε  να χορηγηθεί  στο Βασίλειο  της 
Ισπανίας  μείωση  του ποσού  του προστίμου  υπό τις συγκεκριμένες  περιστάσεις . 
Παρότι  η έκθεση  καταλήγει  επίσης  στο συμπέρασμα  ότι οι πληροφορίες  για την ύπαρξη  και 
την έκταση  του προβλήματος  ήταν  δημόσια  διαθέσιμες  επί σειρά  ετών  στην  έκθεση  του 
Περιφερειακού  Ελεγκτικού  Συνεδρίου , η εν λόγω  περίσταση  δεν ελήφθη  υπόψη  για την προς  
τα άνω προσαρμογή  του προστίμου , δεδομένου  ότι για το μεγαλύτερο  μέρος  της περιόδου  
έρευνας , δηλαδή  έως την έναρξη  ισχύος  του κανονισμού  (ΕΕ) αριθ. 1173/2011 στις 13 
Δεκεμβρίου  2011, δεν προβλέπονταν  κυρώσεις  για την υποβολή  ανακριβών  στοιχείων  για το 
δημόσιο  έλλειμμα  και το χρέος  από τα κράτη  μέλη . 
Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  δ) της κατ’ εξουσιοδότηση  απόφασης  2012/678/ ΕΕ της Επιτροπής , το σημείο  
αφετηρίας  είναι  ότι το ποσό  αναφοράς  θα πρέπει  να είναι  το μεγαλύτερο  μέγεθος  που 
εντοπίστηκε , πολλαπλασιασμένο  επί τον αριθμό  των ετών , κατά  την τετραετία  που έπεται  της 
τελευταίας  κοινοποίησης , στην  οποία  σημειώθηκε  η εν λόγω  υποβολή  ανακριβών  στοιχείων . 
Η έρευνα  αποκάλυψε  υποβολή  ανακριβών  στοιχείων  για το δημόσιο  έλλειμμα  της Ισπανίας  
επί σειρά  ετών  από το 1988 (βλ. ιδίως  τα σημεία  2.3 και 3 της έκθεσης ). Ωστόσο , 
λαμβανομένου  υπόψη  του γεγονότος  ότι ο κανονισμός  (ΕΕ) αριθ. 1173/2011 τέθηκε  σε ισχύ 
στις 13 Δεκεμβρίου  2011 και ότι δεν προβλέπονταν  κυρώσεις  για παραποίηση  των στοιχείων  
του δημόσιου  ελλείμματος  και του χρέους  πριν από την ημερομηνία  αυτή , δεν γίνεται  καμία  
διαφοροποίηση  στη βάση  αυτή  υπό τις συγκεκριμένες  περιστάσεις . 
Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  ε) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
καταλήγει  στο συμπέρασμα  ότι οι ισπανικές  στατιστικές  αρχές  και όλοι οι σχετικοί  φορείς  
επέδειξαν  υψηλό  βαθμό  συνεργασίας  κατά  τη διάρκεια  της έρευνας , παρέχοντας  στην  
Επιτροπή  τις πληροφορίες  που τους ζήτησε  ως απαραίτητες  για την έρευνα  (βλ. ιδίως  το 
σημείο  3 της έκθεσης ). Η Επιτροπή  θεωρεί  ότι για τον λόγο  αυτόν  θα μπορούσε  να 
χορηγηθεί  στο Βασίλειο  της Ισπανίας  μείωση  του ποσού  του προστίμου  υπό τις 
συγκεκριμένες  περιστάσεις . Στο πλαίσιο  αυτό , η Επιτροπή  έλαβε  σε κάποιο  βαθμό  υπόψη  της 
την πρακτική  που ακολουθεί  στον  τομέα  του ανταγωνισμού , όπου  τα πρόστιμα  μπορούν  να 
μειωθούν  έως και κατά  50% σε περίπτωση  συνεργασίας  με την Επιτροπή  κατά  τη διάρκεια  
της έρευνας . 
Συνολικά , λαμβανομένης  υπόψη  της συνεργασίας  του Βασιλείου  της Ισπανίας  κατά  τη 
διάρκεια  της έρευνας , καθώς  και των άλλων  ελαφρυντικών  περιστάσεων  που υπάρχουν  στη 
συγκεκριμένη  περίπτωση , όπως  αναφέρεται  ανωτέρω , η Επιτροπή  συνιστά  στο Συμβούλιο  να 
επιβληθεί  στην  Ισπανία  πρόστιμο  ύψους  18,93 εκατομμυρίων  ευρώ , που αντιστοιχεί  στο 20% 
του ποσού  αναφοράς . 
Το άρθρο  8 παράγραφος  2 του κανονισμού  (ΕΕ) αριθ. 1173/2011 προβλέπει  ότι το συνολικό  
ποσό  του προστίμου  δεν πρέπει  να υπερβαίνει  το 0,2% του τελευταίου  ακαθάριστου  εγχώριου  
προϊόντος  (ΑΕΠ ) του Βασιλείου  της Ισπανίας . Το συνιστώμενο  πρόστιμο  δεν υπερβαίνει  το 
0,2% του ΑΕΠ  της Ισπανίας  το 2014. 
3. 3. ΣΥΜΠΕΡΑΣΜΑ  ΚΑΙ  ΣΥΣΤΑΣΗ  
Εν κατακλείδι , η έκθεση  της Επιτροπής  καταλήγει  στο συμπέρασμα  ότι μια οντότητα  (IGGV) 
του τομέα  της γενικής  κυβέρνησης  του Βασιλείου  της Ισπανίας  επέδειξε  βαρεία  αμέλεια  όσον  
αφορά  τη μη καταχώριση  δαπανών  για την υγεία  (και τη μη τήρηση  της αρχής  του 
δεδουλευμένου ) στους  εθνικούς  λογαριασμούς  (ΕΣΛ  95), πράγμα  που οδήγησε  σε υποβολή  
ανακριβών  στοιχείων  για το έλλειμμα  στην  Eurostat το 2012, δηλαδή  μετά  την έναρξη  ισχύος  
του κανονισμού  (ΕΕ) αριθ. 1173/2011. Με βάση  τα πορίσματα  αυτά , η Επιτροπή  συνιστά  στο 
EL 5   EL Συμβούλιο  την επιβολή  προστίμου  ύψους  18,93 εκατομμυρίων  ευρώ  στο Βασίλειο  της 
Ισπανίας . 
EL 6   EL Σύσταση  για 
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
για την επιβολή  προστίμου  στην  Ισπανία  για παραποίηση  των στοιχείων  του 
ελλείμματος  στην  Αυτόνομη  Κοινότητα  της Βαλένθια  
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη  τη Συνθήκη  για τη λειτουργία  της Ευρωπαϊκής  Ένωσης , 
Έχοντας  υπόψη  τον κανονισμό  (ΕΕ) αριθ. 1173/2011 του Ευρωπαϊκού  Κοινοβουλίου  και του 
Συμβουλίου , της 16ης Νοεμβρίου  2011, για την αποτελεσματική  επιβολή  της δημοσιονομικής  
εποπτείας  στη ζώνη  του ευρώ4, και ιδίως  το άρθρο  8 παράγραφος  1, 
Έχοντας  υπόψη  την κατ’ εξουσιοδότηση  απόφαση  2012/678/ ΕΕ της Επιτροπής , της 29ης 
Ιουνίου  2012, σχετικά  με τις έρευνες  και τα πρόστιμα  για την παραποίηση  στατιστικών  
στοιχείων , που αναφέρονται  στον  κανονισμό  (ΕΕ) αριθ. 1173/20115, 
Έχοντας  υπόψη  την έκθεση  της Επιτροπής  για την έρευνα  που διεξήγαγε  σχετικά  με την 
παραποίηση  στατιστικών  στοιχείων  στην  Ισπανία , όπως  αναφέρεται  στον  κανονισμό  (ΕΕ) 
αριθ. 1173/2011, η οποία  εκδόθηκε  στις [xx] Μαΐου  20156, 
Έχοντας  υπόψη  τη σύσταση  της Επιτροπής , 
Εκτιμώντας  τα ακόλουθα : 
(1) Σύμφωνα  με το άρθρο  126 παράγραφος  1 της Συνθήκης  για τη λειτουργία  της 
Ευρωπαϊκής  Ένωσης  (ΣΛΕΕ ), τα κράτη  μέλη  πρέπει  να αποφεύγουν  τα υπερβολικά  
δημοσιονομικά  ελλείμματα . Τα στοιχεία  για το δημόσιο  έλλειμμα  και το δημόσιο  
χρέος  τα οποία  πρέπει  να λαμβάνονται  υπόψη  για την εφαρμογή  των άρθρων  121 
ΣΛΕΕ  και 126 ΣΛΕΕ  ή για την εφαρμογή  του πρωτοκόλλου  σχετικά  με τη διαδικασία  
του υπερβολικού  ελλείμματος , που προσαρτάται  στις Συνθήκες , είναι  στοιχεία  
ουσιαστικής  σημασίας  για τον συντονισμό  της οικονομικής  πολιτικής  στην  Ένωση . 
(2) Για να ενισχυθεί  η επιβολή  της δημοσιονομικής  εποπτείας  στη ζώνη  του ευρώ  και να 
αποτραπεί  η παραποίηση  των στοιχείων  του δημοσίου  ελλείμματος  και του χρέους  
από πρόθεση  ή από βαρεία  αμέλεια , το Συμβούλιο , ενεργώντας  βάσει  σύστασης  της 
Επιτροπής , μπορεί  να αποφασίσει  να επιβάλει  πρόστιμο  στο υπεύθυνο  κράτος  μέλος . 
(3) Στις 11 Ιουλίου  2014 η Επιτροπή  κίνησε  έρευνα  σχετικά  με την παραποίηση  
στατιστικών  στοιχείων  στην  Ισπανία , όπως  αναφέρεται  στον  κανονισμό  (ΕΕ) 
αριθ. 1173/2011. Τα προκαταρκτικά  πορίσματα  της έρευνας  διαβιβάστηκαν  στις 19 
Φεβρουαρίου  2015 στην  Ισπανία , η οποία  κλήθηκε  να υποβάλει  τις παρατηρήσεις  της, 
όπως  προβλέπει  η κατ’ εξουσιοδότηση  απόφαση  2012/678 της Επιτροπής . Η Ισπανία  
υπέβαλε  τις γραπτές  παρατηρήσεις  της για τα προκαταρκτικά  πορίσματα  στις 24 
Μαρτίου  2015. 
                                                 
4 ΕΕ L 306 της 23.11.2011, σ. 1. 
5 ΕΕ L 306 της 6.11.2012, σ. 21. 
6 […] 
EL 7   EL (4) Στις [xx] Μαΐου  2015, η Επιτροπή  εξέδωσε  έκθεση  για την έρευνα  που διεξήγαγε  
σχετικά  με την παραποίηση  στατιστικών  στοιχείων  στην  Ισπανία , όπως  αναφέρεται  
στον  κανονισμό  (ΕΕ) αριθ. 1173/2011, λαμβάνοντας  υπόψη  της τις παρατηρήσεις  της 
Ισπανίας . 
(5) Στην  έκθεσή  της, η Επιτροπή  καταλήγει  στο συμπέρασμα  ότι μια οντότητα  του τομέα  
της γενικής  κυβέρνησης  της Ισπανίας , η Περιφερειακή  Υπηρεσία  Οικονομικού  
Ελέγχου  της Αυτόνομης  Κοινότητας  της Βαλένθια , επέδειξε  βαρεία  αμέλεια  όσον  
αφορά  τη μη καταχώριση  δαπανών  για την υγεία  και τη μη τήρηση  της αρχής  του 
δεδουλευμένου  στους  εθνικούς  λογαριασμούς , με αποτέλεσμα  την υποβολή  
ανακριβών  στοιχείων  για το δημόσιο  έλλειμμα  της Ισπανίας  στην  Επιτροπή  (Eurostat) 
τον Μάρτιο  του 2012. Με βάση  τα πορίσματα  της Επιτροπής , δικαιολογείται  να 
συναχθεί  το συμπέρασμα  ότι, όταν  η Ισπανία  υπέβαλε  στην  Eurostat τα ανακριβή  
στοιχεία  τον Μάρτιο  του 2012, έγινε  παραποίηση  στοιχείων  για το έλλειμμα  από 
βαρεία  αμέλεια . Τα στοιχεία  αυτά  δικαιολογούν  την επιβολή  προστίμου . 
(6) Το ύψος  του προστίμου  δεν μπορεί  να υπερβαίνει  το 0,2% του ακαθάριστου  εγχώριου  
προϊόντος  της Ισπανίας  το 2014. 
(7) Το ποσό  αναφοράς  του προστίμου  που θα επιβληθεί  θα πρέπει  να ισούται  με το 5% 
της ευρύτερης  επίπτωσης  της παραποίησης  των στοιχείων  για το έλλειμμα  της γενικής  
κυβέρνησης  της Ισπανίας  για τα έτη που αφορά  η κοινοποίηση  στο πλαίσιο  της 
διαδικασίας  υπερβολικού  ελλείμματος  (ΔΥΕ ). Η αναθεώρηση  για τις δαπάνες  που 
δηλώθηκαν  από το Βασίλειο  της Ισπανίας  με την κοινοποίηση  ΔΥΕ  του Απριλίου  του 
2012 ανήλθε  σε 1,893 δισεκατομμύρια  ευρώ . Ως εκ τούτου , το ποσό  αναφοράς  θα 
πρέπει  να οριστεί  στα 94,65 εκατομμύρια  ευρώ . 
(8) Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  α) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
της Επιτροπής  καταλήγει  στο συμπέρασμα  ότι η παραποίηση  στοιχείων  δεν είχε 
σημαντικό  αντίκτυπο  στη λειτουργία  της ενισχυμένης  οικονομικής  διακυβέρνησης  της 
Ένωσης , λόγω  του περιορισμένου  αντικτύπου  της στο έλλειμμα  του Βασιλείου  της 
Ισπανίας  συνολικά . Επιπλέον , καταλήγει  στο συμπέρασμα  ότι, λίγο μετά  τη 
δημοσίευση  των ανακριβών  στοιχείων  για το έλλειμμα  της Ισπανίας , τον Απρίλιο  του 
2012, υποβλήθηκαν  τα ορθά  στοιχεία , πράγμα  που κατέστησε  δυνατή , ήδη από το 
2012, την αναθεώρηση  των στοιχείων  του ελλείμματος  για την Ισπανία . Τα στοιχεία  
αυτά  δικαιολογούν  μείωση  του ποσού  του προστίμου . 
(9) Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  β) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
της Επιτροπής  καταλήγει  στο συμπέρασμα  ότι η υποβολή  ανακριβών  στοιχείων  
οφειλόταν  σε βαρεία  αμέλεια . Στο πλαίσιο  αυτό , δεν θα πρέπει  να γίνει καμία  
διαφοροποίηση  του ποσού  του προστίμου . 
(10) Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  γ) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
της Επιτροπής  καταλήγει  στο συμπέρασμα  ότι η παραποίηση  στοιχείων  έγινε , 
κατ’ ουσίαν , από έναν φορέα  του τομέα  της γενικής  κυβέρνησης  της Ισπανίας . Τα 
στοιχεία  αυτά  δικαιολογούν  μείωση  του ποσού  του προστίμου . 
(11) Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  δ) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
της Επιτροπής  καταλήγει  στο συμπέρασμα  ότι οι σχετικές  ενέργειες  του κράτους  
μέλους  στις οποίες  μπορεί  να βασιστεί  η επιβολή  προστίμου  είναι  αυτές  που έγιναν  
EL 8   EL την περίοδο  από την 13 Δεκεμβρίου  2011, όταν άρχισε  να ισχύει  ο κανονισμός  (ΕΕ) 
αριθ. 1173/2011, έως την έναρξη  της έρευνας . Καταλήγει  επίσης  στο συμπέρασμα  ότι 
τα δηλωθέντα  ανακριβή  στοιχεία  του ελλείμματος  διορθώθηκαν  στο πλαίσιο  της 
κοινοποίησης  ΔΥΕ  του Οκτωβρίου  του 2012. Με γνώμονα  τη διάρκεια  της περιόδου  
υποβολής  ανακριβών  στοιχείων , δεν θα πρέπει  να γίνει καμία  διαφοροποίηση  του 
ποσού  του προστίμου . 
(12) Λαμβανομένων  υπόψη  των κριτηρίων  που καθορίζονται  στο άρθρο  14 παράγραφος  3 
στοιχείο  ε) της κατ’ εξουσιοδότηση  απόφασης  2012/678/ ΕΕ της Επιτροπής , η έκθεση  
της Επιτροπής  καταλήγει  στο συμπέρασμα  ότι οι ισπανικές  στατιστικές  αρχές  και όλοι 
οι σχετικοί  φορείς  επέδειξαν  υψηλό  βαθμό  συνεργασίας  κατά  τη διάρκεια  της 
έρευνας . Τα στοιχεία  αυτά  δικαιολογούν  μείωση  του ποσού  του προστίμου . 
(13) Βάσει  αυτών  των περιστάσεων , το πρόστιμο  που πρέπει  να επιβληθεί  στην  Ισπανία  θα 
πρέπει  να οριστεί  στα 18,93 εκατομμύρια  ευρώ , 
 ΕΞΕΔΩΣΕ  ΤΗΝ  ΠΑΡΟΥΣΑ  ΑΠΟΦΑΣΗ : 
Άρθρο  1 
Επιβάλλεται  στην  Ισπανία  πρόστιμο  18,93 εκατομμυρίων  ευρώ  για την παραποίηση , από 
βαρεία  αμέλεια , των στοιχείων  του δημόσιου
 ελλείμματος , όπως  εξηγείται  στην  έκθεση  της 
Ευρωπαϊκής  Επιτροπής  με θέμα  την έρευνα  σχετικά  με την παραποίηση  στατιστικών  
στοιχείων  στην  Ισπανία , όπως  αναφέρεται  στον  κανονισμό  (ΕΕ) αριθ. 1173/2011. 
Άρθρο  2 
Η παρούσα  απόφαση  απευθύνεται  στο Βασίλειο  της Ισπανίας .  
 Βρυξέλλες , 
 Για το Συμβούλιο  
 Ο Πρόεδρος